title: Komisijas Īstenošanas Regula (ES) 2020/375 (2020. gada 2. marts), ar ko apstiprina specifikācijas grozījumus attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (“Priorat/Priorato” (ACVN))

text:
                  6.3.2020

                  LV

                  Eiropas Savienības Oficiālais Vēstnesis

                  L 69/1

         KOMISIJAS ĪSTENOŠANAS REGULA (ES) 2020/375
         (2020. gada 2. marts),
         ar ko apstiprina specifikācijas grozījumus attiecībā uz aizsargātu cilmes vietas nosaukumu vai aizsargātu ģeogrāfiskās izcelsmes norādi (“Priorat/Priorato” (ACVN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 99. pantu,
         tā kā:

                     (1)

                     Komisija ir izskatījusi pieteikumu specifikācijas grozījumu apstiprināšanai attiecībā uz aizsargāto cilmes vietas nosaukumu “Priorat/Priorato”, kuru Spānija iesniegusi saskaņā ar Regulas (ES) Nr. 1308/2013 105. pantu.

                     (2)

                     Komisija, piemērojot Regulas (ES) Nr. 1308/2013 (2) 97. panta 3. punktu, specifikācijas grozījumu apstiprināšanas pieteikumu ir publicējusi Eiropas Savienības Oficiālajā Vēstnesī.

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1308/2013 98. pantu.

                     (4)

                     Tāpēc saskaņā ar Regulas (ES) Nr. 1308/2013 99. pantu specifikācijas grozījumi būtu jāapstiprina.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Ar šo tiek apstiprināti Eiropas Savienības Oficiālajā Vēstnesī publicētie specifikācijas grozījumi attiecībā uz nosaukumu “Priorat/Priorato” (ACVN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 2. martā

                  Komisijas

                  un tās priekšsēdētājas vārdā –

                  Komisijas loceklis

               Janusz WOJCIECHOWSKI

            (1)  OV L 347, 20.12.2013., 671. lpp.

            (2)  OV C 316, 20.9.2019., 10. lpp.


title: Komisijas īstenošanas regula (ES) 2020/376 (2020. gada 5. marts) par atļauju norbiksīnu (annato F) izmantot par barības piedevu kaķiem un suņiem (Dokuments attiecas uz EEZ)

text:
                  6.3.2020

                  LV

                  Eiropas Savienības Oficiālais Vēstnesis

                  L 69/3

         KOMISIJAS ĪSTENOŠANAS REGULA (ES) 2020/376
         (2020. gada 5. marts)
         par atļauju norbiksīnu (annato F) izmantot par barības piedevu kaķiem un suņiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība. Regulas (EK) Nr. 1831/2003 10. panta 2. punktā paredzēts, ka piedevas, kuru lietošana atļauta saskaņā ar Padomes Direktīvu 70/524/EEK (2), jāizvērtē atkārtoti.

                     (2)

                     Norbiksīnu (annato F) saskaņā ar Direktīvu 70/524/EEK atļāva bez termiņa ierobežojuma izmantot par suņiem un kaķiem paredzētas barības piedevu, kas pieder pie grupas “krāsvielas, ieskaitot pigmentus” pozīcijā “krāsvielas, ko Kopienas noteikumi atļauj izmantot par pārtikas krāsvielām, izņemot patentzilo V, skābo briljantzaļo BS un kantaksantīnu”. Minētā krāsviela īpaši netika atļauta, bet tika iekļauta šajā vispārīgajā kategorijā. Pēc tam minēto piedevu saskaņā ar Regulas (EK) Nr. 1831/2003 10. panta 1. punkta b) apakšpunktu ierakstīja Lopbarības piedevu reģistrā kā esošu produktu.

                     (3)

                     Saskaņā ar Regulas (EK) Nr. 1831/2003 10. panta 2. punktu saistībā ar tās 7. pantu tika iesniegts pieteikums uz to, lai norbiksīnu (annato F) kā suņiem un kaķiem paredzētas barības piedevu izvērtētu atkārtoti. Pieteikuma iesniedzējs lūdza minēto piedevu klasificēt piedevu kategorijā “organoleptiskās piedevas” un funkcionālajā grupā “krāsvielas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2017. gada 22. marta atzinumā (3) secināja, ka ar piedāvātajiem lietošanas nosacījumiem norbiksīns (annato F) neatstāj nelabvēlīgu ietekmi uz dzīvnieku veselību. Iestāde turklāt secināja, ka minētā viela ir izteikti sārmains šķīdums, kas to padara kodīgu un līdz ar to kaitīgu lietotājam. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Saskaņā ar Komisijas Regulu (EK) Nr. 429/2008 (4) vidiskā riska novērtējuma I fāzē tika noteikts, ka norbiksīns (annato F) kā dzīvniekiem, no kuriem neiegūst pārtiku, paredzēta piedeva ir atbrīvots no turpmākas novērtēšanas, jo iepriekš minētajā atzinumā Iestāde nav norādījusi zinātniski pamatotus iemeslus bažām, un tāpēc ir maz ticams, ka šī viela varētu būtiski ietekmēt vidi. Turklāt Iestāde secināja, ka attiecīgā piedeva iedarbīgi piešķir krāsu dzīvnieku barībai. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās Eiropas Savienības references laboratorijas iesniegto ziņojumu par barībā esošās barības piedevas analīzes metodi. Eiropas Savienības barības piedevu references laboratorijas (EURL-FA) ziņojums liecina, ka pieteikuma iesniedzējs nav iesniedzis nekādus eksperimentālus datus par norbiksīna (annato F) kvantitatīvo noteikšanu barībā. Pieteikuma iesniedzējam tika lūgts sniegt šādus datus, un metode tika validēta un iekļauta EURL-FA ziņojuma papildinājumā.

                     (5)

                     Norbiksīna (annato F) novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto piedevu būtu jāatļauj izmantot, kā specificēts šīs regulas pielikumā.

                     (6)

                     Drošuma apsvērumi neliek attiecīgās vielas atļaujas nosacījumu grozījumus piemērot nekavējoties, tāpēc ir lietderīgi noteikt pārejas periodu, lai ieinteresētās personas varētu sagatavoties no atļaujas izrietošo jauno prasību izpildei.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Atļaujas piešķiršana
            Pielikumā specificēto vielu, kas pieder pie piedevu kategorijas “organoleptiskās piedevas” un funkcionālās grupas “krāsvielas”, ar pielikumā noteiktajiem nosacījumiem ir atļauts izmantot par dzīvnieku barības piedevu.

            2. pants
            Pārejas pasākumi

               1.   Pielikumā specificēto vielu un šo vielu saturošus premiksus, kuri ražoti un marķēti pirms 2020. gada 26. septembra saskaņā ar noteikumiem, kas bija piemērojami pirms 2020. gada 26. marta, arī turpmāk drīkst laist tirgū un lietot, līdz beidzas esošie krājumi.

               2.   Pielikumā specificēto vielu saturošas barības sastāvdaļas un barības maisījumus, kuri ražoti un marķēti pirms 2022. gada 26. marta saskaņā ar noteikumiem, kas bija piemērojami pirms 2020. gada 26. marta, arī turpmāk drīkst laist tirgū un lietot, līdz beidzas esošie krājumi.

            3. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  Padomes 1970. gada 23. novembra Direktīva 70/524/EEK par barības piedevām (OV L 270, 14.12.1970., 1. lpp.).

            (3)  EFSA Journal 2017; 15(4):4764.

            (4)  Komisijas 2008. gada 25. aprīļa Regula (EK) Nr. 429/2008, ar ko paredz sīki izstrādātus noteikumus, lai piemērotu Eiropas Parlamenta un Padomes Regulu (EK) Nr. 1831/2003 attiecībā uz pieteikumu sagatavošanu un noformēšanu un barības piedevu novērtēšanu un apstiprināšanu (OV L 133, 22.5.2008., 1. lpp.).

            PIELIKUMS

                           Piedevas identifikācijas numurs

                           Piedeva

                           Sastāvs, ķīmiskā formula, apraksts, analītiskā metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi noteikumi

                           Atļaujas derīguma termiņš

                           aktīvās vielas saturs mg uz kg kompleksās barības ar mitruma saturu 12 %

                           Kategorija: organoleptiskās piedevas. Funkcionālā grupa: krāsvielas, i) vielas, kas barībai piedod krāsu vai to atjauno

                        2a160b

                        Norbiksīns (annato F)

                           Piedevas sastāvs:

                        šķidrs annato F preparāts, kas satur 2,3–2,7 % norbiksīna kālija sāls

                           Aktīvās vielas raksturojums

                        Ar sārmu apstrādātu un ar skābi izgulsnētu norbiksīnu (annato F) dēvē par norbiksīna kālija sāli (dikālija 6,6’-diapo-psi, psi-karotīndioāts);
                        tas ir karotinoīdu atvasinājums, kas iegūts, annato koka (Bixa orellana L) sēklām noņemot sēklapvalku un veicot turpmāku ķīmisko apstrādi.
                        Cietā formā
                        Ķīmiskā formula: C24H26K2O4

                           CAS numurs: 33261-80-2

                           Analītiskā metode
                            (1)

                        Norbiksīna kālija kvantitatīvai noteikšanai barības piedevā:

                                    —

                                    spektrofotometrija ar viļņa garumu 482 nm (JECFA monogrāfija par annato ekstraktiem (ar sārmu apstrādāts norbiksīns, izgulsnēts ar skābi)

                              Norbiksīna kālija kvantitatīvai noteikšanai barībā:

                                    —

                                    apgrieztās fāzes augstas izšķirtspējas šķidrumhromatogrāfijas metode kopā ar diožu matricas detektēšanu (RP-HPLC-DAD)

                        Kaķi
                        Suņi

                        —

                        —

                        13
                        16

                                    1.

                                    Piedevas un premiksa lietošanas norādījumos norāda glabāšanas apstākļus un noturību pret termisku apstrādi.

                                    2.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. acu un ādas aizsarglīdzekļus.

                        26.3.2030.

               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas īstenošanas regula (ES) 2020/377 (2020. gada 5. marts) par atļauju nātrija selenātu izmantot par barības piedevu atgremotājiem (Dokuments attiecas uz EEZ)

text:
                  6.3.2020

                  LV

                  Eiropas Savienības Oficiālais Vēstnesis

                  L 69/6

         KOMISIJAS ĪSTENOŠANAS REGULA (ES) 2020/377
         (2020. gada 5. marts)
         par atļauju nātrija selenātu izmantot par barības piedevu atgremotājiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju nātrija selenātu izmantot par barības piedevu atgremotājiem.

                     (3)

                     Pieteikuma iesniedzējs lūdza nātrija selenātu kvalificēt piedevu kategorijā “uzturfizioloģiskās piedevas”. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (4)

                     Eiropas Pārtikas nekaitīguma iestāde (“Iestāde”) 2019. gada 3. jūlija atzinumā (2) secināja, ka ar piedāvātajiem lietošanas nosacījumiem nātrija selenāts neatstāj nelabvēlīgu ietekmi uz dzīvnieku veselību, patērētāju drošību un vidi. Iestāde turklāt secināja, ka piedeva tiek uzskatīta par ādas un acu kairinātāju, kā arī par ādas un elpceļu sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde arī secināja, ka piedeva ir iedarbīgs selēna avots atgremotājiem. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulas (EK) Nr. 1831/2003 21. pantu izveidotās references laboratorijas iesniegtos ziņojumus par barībā esošo barības piedevu analīzes metodi.

                     (5)

                     Nātrija selenāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo piedevu būtu jāatļauj izmantot, kā specificēts šīs regulas pielikumā.

                     (6)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Pielikumā specificēto vielu, kas pieder pie piedevu kategorijas “uzturfizioloģiskās piedevas” un funkcionālās grupas “mikroelementu maisījumi”, ar pielikumā noteiktajiem nosacījumiem ir atļauts izmantot par dzīvnieku barības piedevu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2019; 17(7):5788.

            PIELIKUMS

                        Piedevas identifikācijas numurs

                        Atļaujas turētāja nosaukums

                        Piedeva

                        Sastāvs, ķīmiskā formula, apraksts, analītiskā metode

                        Dzīvnieku suga vai kategorija

                        Maksimālais vecums

                        Minimālais saturs

                        Maksimālais saturs

                        Citi noteikumi

                        Atļaujas derīguma termiņš

                        Selēna saturs mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: mikroelementu maisījumi

                        3b803

                        Nātrija selenāts

                           Piedevas raksturojums

                        Nātrija selenāta pulveris, kurā selēna saturs ir vismaz 41 %.

                           Aktīvās vielas raksturojums

                        Dinātrija selenāts
                        Ķīmiskā formula: Na2SeO4

                           CAS numurs: 13410-01-0

                           Analītiskā metode
                            (1)

                        Kopējā selēna kvantitatīvai noteikšanai barības piedevā:

                                    —

                                    titrēšana.

                              Kopējā nātrija kvantitatīvai noteikšanai nātrija selenātā:

                                    —

                                    EN ISO 6869:2000: Atomabsorbcijas spektrometrija (AAS) vai

                                    —

                                    EN:15510:2007: Induktīvi saistītas plazmas atomemisijas spektrometrija (ICP-AES).

                              Kopējā selēna kvantitatīvai noteikšanai premiksos, barības sastāvdaļās un barības maisījumos:

                                    —

                                    EN 16159:2012: Hidrīdu ģenerēšanas atomabsorbcijas spektrometrija (HGAAS) pēc mineralizācijas mikroviļņos.

                        Atgremotāji

                        —

                        0,50 (kopā)

                                    1.

                                    Nātrija selenātu drīkst laist tirgū un izmantot par piedevu preparāta veidā.

                                    2.

                                    Piedevu barībā iestrādā premiksa veidā.

                                    3.

                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksa lietotājiem, lai novērstu riskus, ko varētu radīt ieelpošana vai saskare ar ādu vai acīm. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, piedevu un premiksus lieto, izmantojot piemērotus individuālos aizsarglīdzekļus.

                        2030. gada 26. marts

               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports.


title: Komisijas Īstenošanas regula (ES) 2020/378 (2020. gada 5. marts) par atļauju L-leicīnu izmantot par barības piedevu visu sugu dzīvniekiem (Dokuments attiecas uz EEZ)

text:
                  6.3.2020

                  LV

                  Eiropas Savienības Oficiālais Vēstnesis

                  L 69/9

         KOMISIJAS ĪSTENOŠANAS REGULA (ES) 2020/378
         (2020. gada 5. marts)
         par atļauju L-leicīnu izmantot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Saskaņā ar Regulas (EK) Nr. 1831/2003 7. panta 1. punktu tika iesniegts pieteikums uz atļauju Eschericia coli NITE BP-02351 ražoto L-leicīnu lietot par uzturfizioloģisku barības piedevu izmantošanai barībā un dzirdināmajā ūdenī un par organoleptisku barības piedevu izmantošanai barībā visu sugu dzīvniekiem. Minētajam pieteikumam bija pievienotas Regulas (EK) Nr. 1831/2003 7. panta 3. punktā prasītās ziņas un dokumenti.

                     (3)

                     Šis pieteikums attiecas uz atļauju izmantot Eschericia coli NITE BP-02351 ražoto L-leicīnu par barības piedevu visu sugu dzīvniekiem, kuru paredzēts klasificēt piedevu kategorijā “uzturfizioloģiskās piedevas” (funkcionālā grupa “aminoskābes, to sāļi un analogi”) un piedevu kategorijā “organoleptiskās piedevas” (funkcionālā grupa “aromatizējošas sastāvdaļas”).

                     (4)

                     Eiropas Pārtikas nekaitīguma iestāde (“Iestāde”) 2019. gada 2. aprīļa atzinumā (2) secināja, ka ar piedāvātajiem lietošanas nosacījumiem Eschericia coli NITE BP-02351 ražotais L-leicīns kaitīgi neietekmē nedz dzīvnieku veselību, nedz patērētāju drošību vai vidi. Tā arī norādīja, ka Eschericia coli NITE BP-02351 ražotais L-leicīns piedevas izmantotājiem varētu radīt ar ieelpošanu saistītu risku. Tāpēc būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas izmantotājiem.

                     (5)

                     Iestāde secināja, ka piedeva ir noderīgs aminoskābes L-leicīna avots visu sugu dzīvniekiem. Lai papildus dots L-leicīns būtu pilnīgi iedarbīgs atgremotājiem, tas būtu jāpasargā no sadalīšanās spureklī. Iestāde agrākā paziņojumā pauda bažas par iespējamiem aminoskābju uzturfizioloģiskā līdzsvara zudumiem gadījumos, kur tās dod dzirdināmajā ūdenī. Tomēr Iestāde neierosināja maksimāli pieļaujamu L-leicīna saturu. Tātad uz barības piedevas un to saturošu premiksu etiķetēm ir lietderīgi brīdināt, ka jāņem vērā visas ar uzturu uzņemamās neaizstājamās un nosacīti neaizstājamās aminoskābes, jo īpaši tad, ja L-leicīns kā aminoskābe tiek papildus pievienots dzirdināmajam ūdenim.

                     (6)

                     Kas attiecas uz L-leicīna izmantošanu par aromatizētāju, Iestāde ir paziņojusi, ka papildu pierādījumi par iedarbīgumu nav nepieciešami, ja tiek lietota ieteicamā piedevas deva. L-leicīnu nav atļauts izmantot par aromatizējošu sastāvdaļu dzirdināmajā ūdenī. Maz ticams, ka L-leicīns, kas ieteicamajā devā izmantots par aromatizējošu sastāvdaļu, radītu bažas par nodrošinājumu ar visām neaizstājamām un nosacīti neaizstājamām aminoskābēm, ko uzņem ar uzturu.

                     (7)

                     Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegtos ziņojumus par barībā esošās barības piedevas analīzes metodi.

                     (8)

                     L-leicīna novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tātad šo piedevu būtu jāatļauj lietot tā, kā specificēts šīs regulas pielikumā.

                     (9)

                     Tāpēc, ka L-leicīnu nav atļauts izmantot par dzirdināmā ūdens aromatizētāju, nevajadzētu liegt to izmantot barības maisījumos, ko izbaro iejauktus ūdenī.

                     (10)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants

               Eschericia coli NITE BP-02351 ražoto L-leicīnu, kas specificēts pielikumā, ar minētajā pielikumā noteiktajiem nosacījumiem tiek atļauts izmantot par barības piedevu dzīvnieku ēdināšanā piedevu kategorijā “uzturfizioloģiskās piedevas”, funkcionālajā grupā “amnoskābes, to sāļi un analogi” un piedevu kategorijā “organoleptiskās piedevas”, funkcionālajā grupā “aromatizējošas sastāvdaļas”.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 5. martā

                  Komisijas vārdā –

                  priekšsēdētāja

               Ursula VON DER LEYEN

            (1)  OV L 268, 18.10.2003., 29. lpp.

            (2)  EFSA Journal 2019; 17(5):5689.

            PIELIKUMS

                           Piedevas identifikācijas numurs

                           Atļaujas turētāja nosaukums

                           Piedeva

                           Sastāvs, ķīmiskā formula, apraksts, analīzes metode

                           Dzīvnieku suga vai kategorija

                           Maksimālais vecums

                           Minimālais saturs

                           Maksimālais saturs

                           Citi nosacījumi

                           Atļaujas beigu termiņš

                           mg uz kg kompleksās barības ar mitruma saturu 12 %

                           Kategorija: uzturfizioloģiskās piedevas. Funkcionālā grupa: aminoskābes, to sāļi un analogi.

                        3c382

                        -

                        L-leicīns

                           Piedevas sastāvs

                        Pulveris, kurā minimālais L-leicīna saturs ir 98 % (sausnā) un maksimālais ūdens saturs –1,5  %

                        Visas dzīvnieku sugas

                                    1.

                                    L-leicīnu drīkst laist tirgū un izmantot par piedevu preparāta veidā.

                                    2.

                                    Piedevu var izbarot arī iejauktu dzirdināmajā ūdenī.

                                    3.

                                    Piedevas un premiksa lietošanas norādījumos norāda glabāšanas apstākļus, noturību pret termisku apstrādi un stabilitāti dzirdināmajā ūdenī.

                                    4.

                                    Barības apritē iesaistītie uzņēmēji noteic tādas darbības procedūras un organizatoriskos pasākumus, kas piedevas un premiksa lietotājiem jāveic, lai novērstu iespējamos riskus, ko rada ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                                    5.

                                    Endotoksīna saturs piedevā un tās putekļu veidošanas potenciāls nodrošina, ka maksimālā ekspozīcija endotoksīniem ir 1600 SV endotoksīnu/m3 gaisa (2).

                                    6.

                                    Nepieciešamā deklarācija: “Pievienojot L-leicīnu, jo īpaši dzirdināmajam ūdenim, jāņem vērā visas neaizstājamās un nosacīti neaizstājamās aminoskābes, lai nepieļautu nesabalansētību.”

                        26.3.2030.

                           Aktīvās vielas raksturojums:

                        L-leicīns, kas iegūts fermentācijā ar Escherichia coli NITE BP-02351.
                        Ķīmiskā formula: C6H13NO2

                           CAS numurs: 61-90-5

                           Analītiskā metode
                            (1):
                        L-leicīna noteikšanai barības piedevā:

                                    —

                                       Food Chemical Codex “L-leucine monohydrochloride monograph” (Pārtikas ķimikāliju kodeksa monogrāfija par L-leicīna monohidrohlorīdu).

                              Leicīna kvantitatīvai noteikšanai šajā barības piedevā:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD).

                              Leicīna kvantitatīvai noteikšanai premiksos:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) vai

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

                              Leicīna kvantitatīvai noteikšanai kombinētajā barībā un barības sastāvdaļās:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

                              Leicīna kvantitatīvai noteikšanai ūdenī:

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS).

                           Kategorija: organoleptiskās piedevas. Funkcionālā grupa: Aromatizējošas sastāvdaļas

                        3c382

                        -

                        L-leicīns

                           Piedevas sastāvs

                        Pulveris, kurā minimālais L-leicīna saturs ir 98 % (sausnā) un maksimālais ūdens saturs –1,5  %

                        Visas dzīvnieku sugas

                        -

                        -

                        -

                                    1.

                                    L-leicīnu drīkst laist tirgū un izmantot par piedevu preparāta veidā.

                                    2.

                                    Barībā piedevu iekļauj premiksa veidā.

                                    3.

                                    Piedevas un premiksa lietošanas noteikumos norāda glabāšanas nosacījumus un noturību pret termisku apstrādi.

                                    4.

                                    Uz piedevas etiķetes jābūt šādam norādījumam:
                                    “Ieteicamais maksimālais aktīvās vielas saturs kompleksajā barībā ar mitruma saturu 12 % ir 25 mg/kg.”

                                    5.

                                    Uz premiksu etiķetes funkcionālo grupu, identifikācijas numuru, aktīvās vielas nosaukumu un pievienoto daudzumu norāda tad, ja kompleksajā barībā ar mitruma saturu 12 % ir pārsniegts šāds aktīvās vielas saturs: 25 mg/kg.

                                    6.

                                    Barības apritē iesaistītie uzņēmēji noteic tādas darbības procedūras un organizatoriskos pasākumus, kas piedevas un premiksa lietotājiem jāveic, lai novērstu iespējamos riskus, ko rada ieelpošana. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksu rīkojas, izmantojot individuālos aizsardzības līdzekļus, tostarp elpceļu aizsarglīdzekļus.

                                    7.

                                    Endotoksīnu saturs piedevā un tās putekļu veidošanas potenciāls nodrošina, ka maksimālā ekspozīcija endotoksīniem ir 1600 SV endotoksīnu/m3 gaisa.  (2).

                        26.3.2030.

                           Aktīvās vielas raksturojums:

                        L-leicīns, kas iegūts fermentācijā ar Escherichia coli NITE BP-02351
                        Ķīmiskā formula: C6H13NO2

                           CAS numurs: 61-90-5

                           FLAVIS numurs: 17.012

                           Analīzes metode
                            (1)

                        L-leicīna noteikšanai barības piedevā:

                                    —

                                    Food Chemical Codex “L-leucine monohydrochloride monograph” (Pārtikas ķimikāliju kodeksa monogrāfija par L-leicīna monohidrohlorīdu).

                              Leicīna kvantitatīvai noteikšanai šajā barības piedevā:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD).

                              Leicīna kvantitatīvai noteikšanai premiksos:

                                    —

                                    jonu apmaiņas hromatogrāfija kombinācijā ar pēckolonnas derivatizāciju un optisko detektēšanu (IEC-VIS/FLD) vai

                                    —

                                    jonu apmaiņas hromatogrāfija apvienojumā ar pēckolonnas derivatizāciju un fotometrisko detektēšanu (IEC-VIS) – Komisijas Regula (EK) Nr. 152/2009.

               (1)  Sīkāka informācija par analītiskajām metodēm pieejama references laboratorijas vietnē: https://ec.europa.eu/jrc/en/eurl/feed-additives/evaluation-reports

               (2)  Ekspozīcija aprēķināta, balstoties uz endotoksīnu līmeni un piedevas putekļu veidošanas potenciālu, saskaņā ar metodi, ko izmanto EFSA (EFSA
               Journal 2019;17(5):5689); analītiskā metode: Eiropas farmakopeja 2.6.14. (baktēriju endotoksīni).